ലഖിംപുര് സംഘര്ഷം കേന്ദ്രമന്ത്രിയുടെ മകനെതിരെ കൊലക്കുറ്റത്തിന് കേസ്, 14 പ്രതികള് ലക്നൗ: ലഖിംപുരില് കര്ഷകര് കാറിടിച്ചു മരിച്ച സംഭവത്തില് കേന്ദ്ര ആഭ്യന്തര സഹമന്ത്രി അജയ് മിശ്രയുടെ മകന് ആശിഷ് മിശ്രയ്ക്കെതിരെ കേസെടുത്തു. കൊലപാതകം, ക്രിമിനല് ഗൂഢാലോചന, കലാപമുണ്ടാക്കല് എന്നീ വകുപ്പുകളും ചുമത്തിയാണ് ഉത്തര്പ്രദേശ് പൊലീസ് കേസെടുത്തത്. കര്ഷകരെ ഇടിച്ച കാറുകളിലൊന്ന് ഓടിച്ചിരുന്നത് ആശിഷ് മിശ്രയാണെന്ന് കര്ഷകര് ആരോപിച്ചിരുന്നു. എഫ്ഐആറില് 14 പേരുടെ പേരുണ്ട്. അതേസമയം, ലഖിംപുരില് മരിച്ച കര്ഷകരുടെ മൃതദേഹവുമായി റോഡ് ഉപരോധിക്കും. ഡല്ഹി യുപി ഭവനുമുന്നില് 11 മണിക്ക് കര്ഷകര് പ്രതിഷേധിക്കും. ലഖിംപുര് അതിര്ത്തി ഉത്തര്പ്രദേശ് സര്ക്കാര് അടച്ചു. സ്ഥലത്ത് നിരോധനാജ്ഞ പ്രഖ്യാപിച്ചു. ഇന്റര്നെറ്റ് സേവനങ്ങളും നിരോധിച്ചു.